Administrația Națională de Meteorologie (ANM) a emis, vineri, prognoza meteo pentru luna aprilie. La Ploiești, în weekend, sunt așteptate temperaturi de 26 de grade Celsius. Vremea se încălzește și la munte, în Prahova.
Vreme de primăvară la Ploiești. În weekend, sunt așteptate temperaturi de 26 de grade Celsius.
Prima zi a săptămânii viitoare, mercurul în termometre va urca la 27 de grade Celsius, însă, treptat, se va reveni la temperaturi normale pentru luna aprilie.
Cum va fi vremea la munte în Prahova
La munte, vreme se încălzește, iar la Cota 2000 din Sinaia, în weekend, mercurul în termometre va urca la 10… 11 grade Celsius.
Începând de săptămâna viitoare, la munte, valorile termice vor reveni la cele normale pentru această perioadă. Temperatura maximă se va menține la 4… 5 grade Celsius, în timp ce temperatura minimă va fi de -7… -3 grade Celsius.
Cum va fi vremea în săptămâna 01.04.2024 – 08.04.2024
Valorile termice, potrivit ANM, vor fi mai ridicate decât cele specifice pentru această săptămână, pe întreg teritoriul României.
"Cu excepția regiunilor nord-vestice, unde cantitățile de precipitații vor fi în general apropiate de cele normale, regimul pluviometric va fi deficitar, mai ales în sud-vestul teritoriului", a anunțat ANM.
Cum va fi vremea în săptămâna 08.04.2024 – 15.04.2024
Temperaturile medii, spun meteorologii, vor fi mai ridicate decât cele specifice pentru acest interval, la nivelul întregii țări.
"Cantitățile de precipitații estimate pentru această perioadă vor fi excedentare în toate regiunile, dar mai ales în zonele montane", a anunțat ANM.
Cum va fi vremea în săptămâna 15.04.2024 – 22.04.2024
Temperatura medie a aerului, potrivit meteorologilor, va avea valori ușor mai ridicate decât cele normale pentru acest interval, la nivelul întregii țări.
"Regimul pluviometric va fi ușor excedentar, în cea mai mare parte a țării", a anunțat ANM.
Cum va fi vremea în săptămâna 22.04.2024 – 29.04.2024
"Mediile valorilor termice se vor situa ușor peste cele specifice pentru această săptămână, pe întreg teritoriul României.
Cantitățile de precipitații vor fi în general apropiate de cele normale pentru această perioadă, în cea mai mare parte a țării", precizează ANM.